Magamistoast olen kirjutanud juba mitme nurga alt: kuidas me  sellise uhke lae saime, kuidas  aknaid taastasime ning kuidas  ahjud kenaks ja valgeks said. Panen nüüd siis pilte ka juurde.    Magamistoast kujunes umbes kümneks kuuks restaureerimistöökoda, kus nagu järgmiselt pildilt näha on, taastati vanu aknaid, uksi ja liiste. Pärast enam kui poolt aastat remontimist ja renoveerimist seadsin end sisse elutoas. Kui ma hommikul ärkasin, siis olid töömehed juba tagumise ukse kaudu sisse tulnud, ahju ära kütnud ning tegutsesid usinalt.                Piltidelt on näha, et magamistuppa sai lisakütteallikaks pandud soojuspump (sest lõpmatuseni ei jagu seda luksust, et sul mõni  töömees enne ärkamist ahju ära kütab). Kasu oli pumbast ka palaval suvel, kui kasutasime seda konditsioneerina.    Seintele sai pandud tahveldus ning mulle meeldis see väga. Mugav oli ka, sest servadele oli hea toetada näiteks teetassi.    Lisaks meeldis mulle põrand, mis sai erinevalt elutoast lakitud tunduvalt tugevama lakiga ning mis pärast hakkas pärast kenasti läikima ning läks mitu tooni tumedamaks.